Damoxenidas z Mainalu

Damoxenidas (Damoxenidas) bol olympijský víťaz v boxe v roku 384 pred Kr.Peter Bol, Der Antretende Diskobol str. 39.Pausanias, Periégésis tés Hellados, 6,6,3.

Damoxenidas z arkádskej obce Mainalos bol na 99. olympijských hrách v roku 384 pred Kr. korunovaný olivovým vencom za víťazstvo v boxe. V Olympii sa box (pygmé) zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.Eusebios, Kronika 2,193.

Socha olympionika Damoxenida stála kedysi v Olympii. Ešte v druhom storočí si ju mohol prezrieť cestovateľ Pausanias, ktorý zaznamenal, že bola dielom sochárskeho majstra Nikodama z Mainalu. Podstavec jeho sochy so stopami nôh a s nápisom, datovaného do 4. stor. pred Kr., objavili v olympijskej Altide pri južnej časti chrámu bohyne Héry.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe